钦定古今图书集成/明伦汇编/氏族典/第358卷 > 林颐寿
## 钦定古今图书集成/明伦汇编/氏族典/第358卷 > 林颐寿

按《万姓统谱》：颐寿字褒世，晋江人。父附贡辟雍。祖母
杨氏尝苦背疡溃烂，径数寸，颐寿曰：“‘败脓在中，寖蚀
旁肉，若抆拭则不堪痛楚’。乃俟其熟寐，潜舐敷药而
愈。庐父墓，有芝产之瑞，事继母弥谨。继母卒，庐墓，有
白鹊数十往来庐上，人以为孝感。”颐寿博览经史，尢
工大字，业医所活甚众，切脉言生死迟速无差，里人
为著《孝友传》。年六十八，一夕谈笑而卒。号“华阳处士。”